nahid-hub/BLUGE-bengali-wikipedia-section-title-prediction huggingface dataset:
১৯৫১ সালে ছাত্রাবস্থাতেই ভারতের কমিউনিস্ট পার্টির সদস্য। কমিউনিস্ট রাজনীতির সংগে যোগাযোগ রাখার অপরাধে স্কুল থেকে বহিষ্কার করে কর্তৃপক্ষ। রাজনৈতিক প্রচারকার্য করার সময় স্বরচিত গান গাইতেন, এভাবেই রচিত হয়েছে বহু গণসঙ্গীত যা তৎকালীন পার্টিকর্মী ও সাধারণ মানুষের কাছে জনপ্রিয় হয়েছিল। হাওড়া নরসিংহ দত্ত কলেজে পড়ার সময় ভারতীয় গণনাট্য সংঘের সদস্য হন এবং ট্রামভাড়া বৃদ্ধি বিরোধী আন্দোলনে যোগদান করে পুলিশের গুলিতে মারাত্মক ভাবে আহত হয়েছিলেন। কৃষ্ণনগর সরকারি কলেজ এ ভর্তি হয়ে গননাট্য নদীয়া জেলা শাখার সাথে যুক্ত হন। ছাত্র ও সাংস্কৃতিক ফ্রন্টে একইসাথে কাজ করতেন। ১৯৫৬ সালের প্রবল বন্যায় হারমোনিয়াম নিয়ে গানের দলের সাথে গ্রামে গঞ্জে বন্যাদুর্গতদের সাহায্যার্থে গান গেয়েছেন দিনের পর দিন। পরের বছর দ্রব্যমূল্য বৃদ্ধির বিরুদ্ধে কৃষক আন্দোলনে অংশগ্রহণ। পরিবার থেকে তাকে রাজনীতি থেকে দূরে রাখার জন্যে বোম্বেতে পড়াশোনার জন্যে পাঠালে সেখানে সলিল চৌধুরী, রুমা গুহঠাকুরতা, বাসু ভট্টাচার্য ও বোম্বের সংগীতজগতের ব্যতিক্রমী মানুষের সাথে যোগাযোগ হয়। পরবর্তীতে হেমাঙ্গ বিশ্বাসের সাথেও আলাপ গড়ে ওঠে গানের সূত্রে। দিল্লীতে সারা ভারত গণনাট্য সংঘের সম্মেলনে প্রতিনিধিত্ব করেন। থিতু হয়ে কোথাও থাকেননি ফলত প্রাতিষ্ঠানিক পড়াশোনা বারবার ব্যাহত হয়েছে। যেখানে গেছেন যেখানকার আঞ্চলিক ভাষা, সুর, প্রকৃতি নিয়ে গান বাঁধার অদ্ভুত ক্ষমতা ছিল তার। ১৯৫৭ সালে পার্টি কংগ্রেসে গ্রামে গিয়ে কাজ করার পরামর্শ দেওয়া হয়। ১৯৫৯ সালে নদীয়া মুর্শিদাবাদ জেলায় পার্টির সর্বক্ষনের কর্মী হিসেবে কাজ করতে করতে আবার শিক্ষকতার কাজে যোগ দিয়েছেন। এসময় হিন্দু-মুসলিম নির্বিশেষে স্কুলে এক পংক্তিতে ছাত্রদের খাইয়ে সমাজপতিদের বিরাগভাজন হন। মুর্শিদাবাদের টুঙ্গী গ্রামের ইউনিয়ন বোর্ডের ভোটে সাহসিকতার সাথে স্বচ্ছ নির্বাচনের দায়িত্ব নেন। কৃষক সভার সদস্যদের সাথে প্রতিরোধ করেন তদানীন্তন শাসকদলের গুন্ডা ও ভাড়াটে লেঠেলবাহিনীর। এর ফলে তাকে প্রানে মারার চক্রান্তও হয়। ১৯৬২ সালে ভারত-চীন সীমান্ত সংঘর্ষের সময় ভারতরক্ষা আইনে গ্রেপ্তার হয়ে বহরমপুর জেলে প্রেরিত হন। এসময় কারাকক্ষের ভেতরেও গান রচনা করেছেন এই চারণ কবি। জেল থেকে বি.এ পরীক্ষা দিতে চাইলে তা কারাকর্তৃপক্ষ মঞ্জুর করেনি। ১৯৬৪ সালে পার্টি কংগ্রেসের আগেই গোপন বলশেভিক কোর গঠন করেন স্বদেশ মিত্র, ডালিম চক্রবর্তী, বিমল করগুপ্তদের সাথে, যাতে করে সংশোধনবাদের বিরুদ্ধে বিপ্লবী পার্টি গঠন ও সশস্ত্র সংগ্রামের প্রথম আহবান জানানো হয়। এই বেনামী দলিলটি বিপ্লবী সূর্য সেনের নামে ছাপা হয়েছিল। উত্তরবঙ্গ বিশ্ববিদ্যালয়ে এম.এ'র ছাত্র হিসেবে ভর্তি হন ও জনপ্রিয় গায়ক হওয়ার সুবাদে ছাত্র রাজনীতিতে পরিচিত হয়ে ওঠেন দিলীপ বাগচী। তিনি সাংস্কৃতিক সম্পাদক এবং সাধারণ সম্পাদক হিসেবে নির্বাচিত হয়েছিলেন। এসময় তাদের 'সূর্য সেন দলিল' নিয়ে শিলিগুড়ির কমিউনিস্ট নেতৃত্বের সাথে কথাবার্তা হয় ও পরে চারু মজুমদারের বাড়িতে তার সাথে সাক্ষাত হলে তিনি এই দলিলকে নাকচ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. ছাত্র ও সাংস্কৃতিক আন্দোলন
titleC. নকশাল আন্দোলন
titleD. প্রারম্ভিক জীবন
উত্তর: titleB
থেরবাদ বৌদ্ধধর্মের মধ্যে প্রেমপূর্ণ দয়া/মৈত্রী (পালি: মাত্তা), সহানুভূতিপূর্ণ আনন্দ (মুন্দিতা) এবং মনের স্থিরতা (উপেক্ষা) এর সাথে করুণা, চারটি "ঐশ্বরিক আলয়" (ব্রহ্মবিহার)এর একটি।ত্রিপিটকে বুদ্ধ, গৃহস্থ এবং সন্ন্যাসী উভয়দের এইসব চার পবিত্র মানসিক অবস্থার অনুশীলন করতে পরামর্শ দেন। যখন কেউ এই চারটি অবস্থার বিকাশ ঘটায়, বুদ্ধ সমস্ত দিকে তাদের ছড়িয়ে দিতে পরামর্শ দেন।

এই ধরনের অভ্যাস একজনের মনকে শুদ্ধ করে, মন্দ-প্রণোদিত পরিণতি এড়িয়ে চলে, তার বর্তমান জীবন সুখের দিকে পরিচালিত করে, এবং যদি ভবিষ্যতে নিয়তিতে পুনর্জন্ম থাকে তবে তা স্বর্গীয় রাজ্যে হবে।

সঠিক অনুচ্ছেদ শিরোনাম কোনটি?
titleA. থেরবাদ বৌদ্ধধর্ম
titleB. মহাযান বৌদ্ধধর্ম
titleC. বিবিধ
titleD. বৌদ্ধধর্ম
উত্তর: titleA
২ জুলাই, ১৯২১ তারিখে অস্ট্রেলিয়ার বিপক্ষে টেস্ট অভিষেক ঘটে ওয়ালি হার্ডিঞ্জের। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সৌভাগ্য হয় তার। টেস্টে তিনি একবারই অংশগ্রহণ করার সুযোগ পেয়েছিলেন। ১৯২১ সালে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দল ইংল্যান্ড সফরে আসে। হেডিংলি টেস্ট শুরুর পূর্বে জ্যাক হবস অ্যাপেন্ডিসাইটিসের কারণে নাম প্রত্যাহার করে নিলে তার এ সুযোগ ঘটে। খেলায় হার্ডিঞ্জ ২৫ ও ৫ রান করতে পেরেছিলেন। এরপর আর তাকে দলে খেলতে দেখা যায়নি। তবে, যুদ্ধকালীন সময়ে দুইবার ইংল্যান্ডের সদস্যরূপে ১৯১৮ সালে ডমিনিয়ন্সের বিপক্ষে খেলেছিলেন।

১৯২৮-২৯ মৌসুমে প্রতিষ্ঠান থেকে অনুপস্থিতিজনিত ছুটি না-মঞ্জুর হলে অস্ট্রেলিয়া গমন করতে পারেননি। তবে, এ সময়ে ইংল্যান্ডে পেশাদার ফুটবলে সক্রিয় ছিলেন তিনি।

সঠিক অনুচ্ছেদ শিরোনাম কোনটি?
titleA. ফুটবলে অংশগ্রহণ
titleB. প্রথম-শ্রেণীর ক্রিকেট
titleC. অর্জনসমূহ
titleD. টেস্ট ক্রিকেট
উত্তর: titleD
শিক্ষা ছাড়া কোন জাতির উন্নতি সম্ভব নয়। দেশের জনসংখ্যার অর্ধেক নারী, কাজেই নারী শিক্ষার উন্নয়ন ছাড়া জাতীয় অগ্রগতি অসম্ভব। আর এই নারী শিক্ষার প্রয়োজনীয়তা অনুধাবন করেই বহুকাল পূর্বে নেপোলিয়ন বলেছিলেন, ”আমাকে একটি শিক্ষিত মা দাও, আমি একটি শিক্ষিত জাতি উপহার দিব”। তাই দেশের উন্নয়ন ও যুগের চাহিদা মেটাতে প্রয়োজন যুগোপযোগী নারী শিক্ষা। সেই লক্ষে তেজগাঁও মহিলা কলেজ নতুন শতকের প্রত্যাশার সঙ্গে সংগতি রেখে নব উদ্যমে যাত্রা শুরু করেছে। আমরা এই প্রতিষ্ঠানটিকে মেয়েদের উচ্চশিক্ষার ক্ষেত্রে একটি ব্যতিক্রমধর্মী শিক্ষা প্রতিষ্ঠান হিসাবে গড়ে তোলার লক্ষ্যে অবিরাম প্রয়াস চালাচ্ছি। সেই লক্ষ্যে ২০১০-২০১১ শিক্ষাবর্ষ থেকে কলেজটিতে অনার্স কোর্স খোলা হয়েছে। বর্তমানে কলেজটিতে জাতীয় বিশ্ববিদ্যালয়ের অধীনে ১১টি বিষয়ে অনার্স কোর্স এবং হিসাববিজ্ঞান ও ব্যবস্থাপনা বিষয়ে মাস্টার্স কোর্সে পাঠদান চলছে। আরো তিনটি বিষয়ে অনার্স কোর্স ও তিনটি বিষয়ে মাস্টার্স কোর্স অধিভুক্তি প্রক্রিয়াধীন রয়েছে। আমার বিশ্বাস, খুব শিঘ্রই নারী উচ্চশিক্ষার ক্ষেত্রে কলেজটি শুধুমাত্র ঢাকা শহরে নয়, সমগ্র বাংলাদেশে একটি গুরুত্বপূর্ণ অবস্থান তৈরী করতে সক্ষম হবে।


সঠিক অনুচ্ছেদ শিরোনাম কোনটি?
titleA. ক্যাম্পাস
titleB. প্রতিষ্ঠা
titleC. গ্রন্থাগার
titleD. ইতিহাস
উত্তর: titleB
প্লামট্রি স্কুলে অধ্যয়ন করেছেন। ১৯৫৪ সালে সাউথ আফ্রিকা স্কুলসের সদস্য মনোনীত হন। অফ স্পিন বোলার হিসেবে খেলতেন ও দলের বিভিন্ন অবস্থানে থেকে কার্যকরী ব্যাটিং করে গেছেন।

তার ভাই টনি পিদি দক্ষিণ আফ্রিকার পক্ষে প্রতিনিধিত্ব করেছেন। টনি পিদি ডানহাতি ব্যাটসম্যান হিসেবে দক্ষিণ আফ্রিকা জাতীয় দলে খেলেছেন। দুই ভাইয়ের মধ্যে কনিষ্ঠ ছিলেন তিনি।

সঠিক অনুচ্ছেদ শিরোনাম কোনটি?
titleA. স্বদেশ প্রত্যাবর্তন
titleB. প্রারম্ভিক জীবন
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleB
১৯৩০-এ, মেহের বাবা ইউরোপ ও আমেরিকায় বেশ কয়েকটি সফর সহ বিশ্বময় ব্যাপক ভ্রমণ শুরু করেন। তিনি সে সময় পাশ্চাত্যে তার অনুসারীদের একটি দল প্রথমবারের মত প্রতিষ্ঠা করেন। ভারতের ব্রিটিশ সরকারের পাসপোর্ট ফর্মে স্বাক্ষরসহ লেখা ও কথা বলার বাধ্যবাধকতা থাকায় তিনি ইরানি পাসপোর্ট দিয়ে ভ্রমণ করেছিলেন।

১৯৩১ সালে ইংল্যান্ডে তার প্রথমে সফরে তিনি এসএস রাজপুতানা যাত্রীবাহী জাহাজে যাত্রা করছিলেন যে জাহাজে মহাত্মা গান্ধীও, যিনি লন্ডনে ২য় গোল টেবিল সম্মেলনে অংশগ্রহণ করার উদ্দ্যেশে যাত্রা করেছিলেন, ছিলেন। বাবা ও মহাত্মা গান্ধীর মধ্যে এই জাহাজে তিনটি বৈঠক অনুষ্ঠিত হয় যার মধ্যে একটি তিন ঘণ্টাব্যাপী বৈঠকও ছিল। বিট্রিশ সংবাদ মাধ্যমে তাদের বৈটকগুলো গুরুত্বসহকারে প্রকাশিত হয়, কিন্তু একটি বিবৃতিতে গান্ধী বলেন, “আপনাকে জোরালোভাবে বলতে হবে যে গান্ধী কখনও মেহের বাবা থেকে সাহায্য প্রার্থনা বা আধ্যাত্বিক উপদেশের জন্য অনুরোধ করেননি।”

১৯৩২ সালের ২০ মে, বাবা নিউইয়র্কে পৌঁছান এবং গণমাধ্যমকে প্রায় ১০০০ শব্দের “আমেরিকা প্রতি বার্তা” নামে একটি লিখিত বিবৃতি দেন যা কুয়েনটিন টড নামে তার এক শিষ্য বর্ণনা করেন। বিবৃতিতে তিনি নিজেকে, সকল কিছুর অসীম উৎস হিসেবে ঘোষণা দেন এবং তার মৌন ভঙ্গের ইঙ্গিত দেন। “আামি যখন বলি, আমার মূল বার্তা বিশ্বময় পৌঁছিয়ে দেয়া হবে এবং তা সবর্জন দ্বারা গৃহীত হবে”। ইন্দো-বিট্রিশ রাজনৈতিক অবন্থা সর্ম্পকে জিজ্ঞেস করলে তিনি কোন মন্তব্য করেননি, কিন্তু তার এক অনুসারী ব্যাখ্যা করেন যে তিনি গান্ধীকে রাজনীতি ত্যাগ করতে বলেছিলেন।

পশ্চিমা বিশ্বে, মেহের বাবা হলিউডের গ্যারি কপার, চার্লস লাউটন, তাল্লুলাহ ব্যাঙ্কহেড, বরিস কার্লফ, টম মিক্স, মউরিস চেভালিয়ের, আর্নস্ট লুবিটচসহ বেশকিছু উল্লেখযোগ্য খ্যাতিনামা অভিনতা ও শিল্পীর সাথে দেখা করেন। ১ জুন ১৯৩২ সালে, ম্যারি পিকফোড এবং ডগলাস ফ্যারিব্যাংকস জুনিয়র পিকফেয়ারে বাবাকে অভ্যথনা জানানো জন্য একটি অনুষ্ঠানের আয়োজন করে যেখানে তিনি হলিউডের উদ্দেশ্যে বক্তব্য দেন। ফলস্বরূপ, মেহের বাবা "ত্রিশের দশকের আগ্রহী ব্যক্তিদের একজন" হিসেবে আবির্ভূত হন।

১৯৩৪ সালে,হলিউডে নিজের মৌন ভঙ্গের ঘোষণা দেয়ার পর হঠাৎ করে তিনি তার পরিকল্পনায় পরিবর্তন আনেন এবং আরএমএস এমপ্রেস অব কানাডা এ উঠে পড়েন এবং কোন প্রকারের ব্যাখ্যা ছাড়াই হংকং এর উদ্দ্যেশে যাত্রা করেন। গণমাধ্যমসমূহ প্রতিবেদন করে যে “বাবা আগামী ফেব্রুয়ারি পর্যন্ত মৌন ভঙ্গের সিদ্ধান্ত নিয়েছেন কারণ পরিস্থিতি তথনো উপযুক্ত ছিলনা”। ১৯৩৪ সালে তিনি ইংল্যান্ডে পুনরায় ফিরে আসেন কিন্তু পঞ্চাশ দশকের শুরু দিক পযর্ন্ত তিনি যুক্তরাজ্যে আর যাননি।

ত্রিশ দশকের শেষের দিকে, মেহের বাবা পশ্চিমা বিশ্বের একদল মহিলাকে ভারতে তার সাথে যুক্ত হওয়ার আহবান জানান, যেখানে তিনি ভারত ও সিলন (বর্তমানে শ্রীলংকা) এ একটি ধারাবাহিক সফরের আয়োজন করেন যা ব্লু বাস ট্যুরস নামে পরিচিতি লাভ করে। যখন তারা ফিরে আসেন, বিভিন্ন গণমাধ্যম তাদের এই সফরকে লজ্জাজনককর সফর হিসেবে অভিহিত করেন। ১৯৩৬ সালে টাইম ম্যাগাজিন গড ইস মাই এ্যাডভেঞ্চার এর পযালোচনা করতে গিয়ে চার বছর আগের "শ্রী সাদগুরু [শিখ] মেহের বাবা নামে এক লম্বা চুলওয়ালা, রেশমী-গোফঁওয়ালা পারসী ব্যক্তি" নিয়ে যুক্তরাষ্ট্রের মুগ্ধতার বিষয়টি বণনা করে।

সঠিক অনুচ্ছেদ শিরোনাম কোনটি?
titleA. জীবনী
titleB. ১৯৩০- পশ্চিমা বিশ্বে মেহের বাবা
titleC. প্রাথমিক জীবন
titleD. উপদেশাবলী
উত্তর: titleB
মহতী দূরদর্শন পধিগাই টিভিতে রাঘবের সাথে সঙ্গীত ভিত্তিক কুইজ অনুষ্ঠান "আহা পাদলম"-এর সঞ্চালক ছিলেন। ২০০৫ সালের অক্টোবরে তিনি অভিনেতা পর্থিবনের সাথে জয়া টিভি'র আয়োজিত ইলাইয়ারাজার লাইভ কনসার্ট "আন্ড্রুম ইন্ড্রুম এন্ড্রুম" সঞ্চালনা করেন।

টেলিভিশনে উপস্থাপনার পাশাপাশি তিনি কয়েকটি সঙ্গীত প্রতিযোগিতামূলক অনুষ্ঠানের বিচারকের ভূমিকা পালন করেছেন, তন্মধ্যে রয়েছে কৈরালি টিভি'র "গন্ধর্ব সঙ্গীতম" ও "গন্ধর্ব সঙ্গীতম জুনিয়র" এবং বিজয়া টিভি'র "সুপার সিঙ্গার" ও "সুপার সিঙ্গার জুনিয়র"। তিনি কর্ণাটকীয় সঙ্গীত প্রতিযোগিতামূলক অনুষ্ঠান "তনিষ্ক স্বর্ণ সঙ্গীতম"-এর ১ম, ২য় ও ৩য় মৌসুমে অতিথি বিচারকের ভূমিকা পালন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. টেলিভিশন কর্ম
titleC. ব্যক্তিগত জীবন
titleD. প্রারম্ভিক জীবন
উত্তর: titleB
ডিস্কওয়ার্ল্ড উপন্যাসগুলোর জন্য জনপ্রিয় লেখক টেরি প্র্যাচেটের সহাযোগিতায় নীল গেইম্যান ১৯৯০ সালে তার প্রথম উপন্যাস গুড ওমেনস প্রকাশ করেন। ২০১১ সালে প্র্যাচেট বলেছেন উপন্যাসটির কাহিনী গঠন এবং চিন্তাভাবনা দুজনের সমান অংশগ্রহণে হলেও তিনি বেশিরভাগ অংশ লেখা ও সম্পাদনার কাজ করেছেন, কারণ সে সময় গেইম্যান প্রায়ই "স্যান্ডম্যান" এর কাজে ব্যস্ত থাকতেন।

বিবিসি মিনিসিরিজ "নেভারহোয়্যার" এর জন্য ১৯৯৬ লিখিত একই নামের উপন্যাসটি ছিল গেইম্যানের একক রচনায় প্রথম উপন্যাস। উপন্যাসটি টিভি সিরিজের সাথে তাল মিলিয়ে প্রকাশিত হয়েছিল। পরবর্তীতে গেইম্যান উপন্যাসটি দুইবার সম্পাদনা করেছেন।

১৯৯৯ সালে গাঁর ফ্যান্টাসি উপন্যাস "স্টারডাস্ট" প্রকাশিত হয়। এটি দুইভাবে প্রকাশিত হয়েছে, সাধারণ লিখিত রচনা এবং একটি চিত্রিত সংষ্করণ উপন্যাসটিতে ভিক্টোরিয় যুগের রূপকথা এবং সংষ্কৃতির লক্ষ্যনীয় প্রভাব রয়েছে।

২০০১ সালে প্রকাশের পর "আমেরিকান গড্‌স" গেইম্যানের অন্যতম সর্বাধিক-বিক্রিত উপন্যাসে পরিণত হয় এবং প্রচুর সম্মাননা অর্জন করে। এর একটি বিশেষ ১০ম বার্ষিকী সংষ্করণ প্রকাশিত হয়েছে, যা প্রথম সংষ্করণের চেয়ে প্রায় ১২,০০০ অধিক শব্দবাহী।

গেইম্যান "আমেরিকান গড্‌স" এর চরিত্রগুলো বিভিন্ন সময় পুনর্ব্যবহার করেছেন। তার একটি ছোটগল্পে আমেরিকান গড্‌সের শ্যাডো চরিত্রটির ইউরোপ ভ্রমণের চিত্র উঠে এসেছে। ২০০৫ সালে প্রকাশিত "আনানসি বয়েজ" উপন্যাসটির মূল চরিত্র আনানসি বা মিস্টার ন্যান্সির দুই সন্তান এবং তাদের নিজেদের বংশানুক্রম অনুসন্ধান। উপন্যাসটি প্রকাশমাত্রই "নিউ ইয়র্ক টাইমস" এর বেস্ট সেলার্স তালিকার প্রথম স্থানে উঠে আসে।

২০০৮ সালের শেষভাগে, গেইম্যান একটি শিশুতোষ সাহিত্য "দ্য গ্রেভইয়ার্ড বুক" প্রকাশ করেন। এটি রুডইয়ার্ড কিপলিং এর "দ্য জাঙ্গল বুক" দ্বারা অনুপ্রাণিত।, এটি "নিউ ইয়র্ক টাইমস" এর বেস্ট সেলার্স (শিশুতোষ) তালিকায় পনের সপ্তাহ ধরে প্রথম অবস্থানে ছিল।

২০১৩ সালে প্রকাশিত "দ্য ওশান অ্যাট দ্য এন্ড অফ দ্য লেন" উপন্যাসটি ব্রিটিশ স্পেকসেভার্স জাতীয় পুস্তক পুরস্কারের "বুক অফ দ্য ইয়ার" ঘোষিত হয়। উপন্যাসটির উপজীব্য হল আত্মপরিচয়ের অনুসন্ধান এবং "কৈশোর ও পরিণত বয়সের বিচ্ছিন্নতা"।

২০১৬ সালের সেপ্টেম্বরে নীল গেইম্যান জানান যে গিনি কয়েক বছর ধরে নর্স পুরাণ পুনর্বর্ণনার কাজ করছেন। পরবর্তীতে ২০১৭ সালের ফেব্রুয়ারিতে তার "নর্স মিথোলজি" বইটি প্রকাশিত হয়।

সঠিক অনুচ্ছেদ শিরোনাম কোনটি?
titleA. উপন্যাস
titleB. আবাস এবং পরিবার
titleC. সাহিত্যিক প্রভাব
titleD. ব্যক্তিগত জীবন
উত্তর: titleA
বর্তমান সময়ের ব্র্যাক প্রতিষ্ঠানটি পূর্বে পরিচিত ছিল বাংলাদেশ রিহ্যাবিলিটেশন অ্যাসিস্ট্যান্স কমিটি নামে। মূলত এটি গঠিত হয়েছিল বাংলাদেশের স্বাধীনতা যুদ্ধের সময়কার শরণার্থীদের দেশে ফিরিয়ে আনার সহায়তার জন্য। ফজলে হাসান আবেদ তখন সুনামগঞ্জ জেলার শাল্লা উপজেলায় ছোট আকারের ত্রাণ ও পুনর্বাসন প্রকল্প হিসেবে কাজ শুরু করেন। এই ত্রাণ প্রচেষ্টার অংশ হিসেবে যুদ্ধের সময় ধ্বংস কবলিত হওয়া মোট ১৪ হাজার ঘরবাড়ি পুনর্নির্মিত করা হয়েছিল। এর পাশাপাশি কয়েক শত মাছ ধরার নৌকা পুনর্নির্মিত করা হয়েছিল। ব্র্যাকের দাবি অনুযায়ী মাত্র নয় মাসের মধ্যে এই উন্নয়নমূলক কাজগুলো করা হয়েছিল। এছাড়াও তখন বিভিন্ন প্রয়োজনীয় সেবা প্রদানসহ চিকিৎসা কেন্দ্র খোলা হয়েছিল।

ব্র্যাক ১৯৭০-এর দশকের মাঝামাঝি সময়ে কৃষি উন্নয়ন, মৎস্য, সমবায়, গ্রামীণ কারুশিল্প, বয়স্কদের শিক্ষা, স্বাস্থ্য ও পরিবার পরিকল্পনা, নারীর জন্য বৃত্তিমূলক প্রশিক্ষণ এবং কমিউনিটি সেন্টার নির্মাণের মাধ্যমে গ্রামের উন্নয়ন কর্মসূচির মধ্য দিয়ে সামাজিক উন্যয়নে ব্যাপক অবদান রেখেছিল। প্রথমে প্রতিষ্ঠানটির কার্যক্রম মূল্যায়ন এবং নির্দেশনা নির্ধারনের জন্য একটি গবেষণা ও মূল্যায়ন বিভাগ (রেড) প্রতিষ্ঠা করা হয়েছিল। এছাড়াও ১৯৭৭ সালে ভূমিহীন, গরিব কৃষক, কারিগরি ও দুর্বল নারীদের সহায়তা করার জন্য গ্রাম সংগঠন (ভিও) তৈরি করা হয়েছিল। এরপর একই বছর আবার ব্র্যাক তার কার্যক্রমের অর্থায়নের জন্য একটি বাণিজ্যিক অর্থভাণ্ডার স্থাপন করেছিল। যা পরবর্তী বছর আড়ং নামে প্রতিষ্ঠিত হয়।

১৯৭০-এর দশকের শেষের দিকে বাংলাদেশে শিশু মৃত্যু একটি প্রধান কারণ ছিল ডায়রিয়া। ১৯৭৯ইং সালের ফেব্রুয়ারিতে শাল্লা উপজেলার ০২ (দুই) গ্রামে ব্র্যাক ডায়রিয়া প্রতিরোধে করণীয় বিষয়ে প্রচারণার শুরু করে। প্রচারণাতে গ্রামীণ মায়েদেরকে তাদের ঘরে থাকা উপাদান থেকে কিভাবে ডায়রিয়া নিরাময়ের ঔষদ (ওআরএস) তৈরি করা যায় এবং ডায়রিয়া হলে কিভাবে ঔষধ সেবন করতে হয় তা শেখানো হয়েছিল। এই প্রচার করা হয়েছিল পোস্টার, রেডিও ও টিভির মাধ্যমে। প্রায় দশ বছরের এই কর্মসূচিতে চট্টগ্রাম পার্বত্য অঞ্চল (বেসামরিক অস্থিরতার কারণে কাজ করতে অনিরাপদ ছিল) ব্যতীত বাংলাদেশের প্রতিটি অংশে ৭৫,০০০ গ্রামে এই কর্মসূচি পরিচালিত হয়। ফলে বর্তমানে মায়েদের বেশিরভাগই এখন নিরাপদ ও কার্যকর ওআরএস তৈরি করতে পারে। বাংলাদেশে ওটিইপি শুরু হওয়ার সময় এই চিকিৎসাটি খুব কমই পরিচিত ছিল। কিন্তু ১৫ বছর পরে গ্রামাঞ্চলে এটি ৮০% চেয়ে বেশি ক্ষেত্রে গুরুতর ডায়রিয়ার জন্য ব্যবহৃত হয়, যা পৃথিবীর মধ্যে সর্বোচ্চ হারের মধ্যকার একটি।

ব্র্যাক ১৯৮৫ইং সালে উপানুষ্ঠানিক প্রাথমিক শিক্ষাদান শুরু করে, যা এখনও বিদ্যমান।

১৯৮৬ইং সালে ব্র্যাক তার গ্রামীণ উন্নয়ন কর্মসূচী শুরু করে যা চারটি প্রধান কার্যক্রমকে অন্তর্ভুক্ত করে। সেগুলো হলো প্রাতিষ্ঠানিক ভবনে গঠনমূলক শিক্ষা, প্রশিক্ষণ, ঋণ কার্যক্রম আয় এবং কর্মসংস্থান সৃষ্টি।

১৯৯১ইং সালে তারা নারী স্বাস্থ্য উন্নয়ন কর্মসূচি শুরু করে। পরের বছর ব্র্যাক রাজেন্দ্রপুরে ডেভেলপমেন্ট ম্যানেজমেন্ট সেন্টার (সিডিএম) প্রতিষ্ঠা করে।

১৯৯৬ইং সালে ব্র্যাকে সামাজিক উন্নয়ন, মানবাধিকার ও আইনি সেবা কার্যক্রম চালু করে।

১৯৯৮ইং সালে ব্র্যাকের দুগ্ধ এবং খাদ্য প্রকল্প শুরু করে। এরপর ব্র্যাক একটি তথ্য প্রযুক্তি ইনস্টিটিউট চালু করে।

২০০১ইং সালে ব্র্যাক একটি বিশ্ববিদ্যালয় প্রতিষ্ঠা করে যার নাম ব্র্যাক বিশ্ববিদ্যালয়।

সঠিক অনুচ্ছেদ শিরোনাম কোনটি?
titleA. কার্যক্রম
titleB. জনস্বাস্থ্য
titleC. ইতিহাস
titleD. অর্থনৈতিক উন্নয়ন
উত্তর: titleC
ঠান্ডা মাথার যুদ্ধের সময়, অক্টোবর বিপ্লবের পশ্চিমা ঐতিহাসিক তত্ত্ব সোভিয়েতের মতামতের প্রত্যক্ষ প্রত্যক্ষ প্রতিক্রিয়া ব্যক্ত করেছে। অক্টোবর বিপ্লবের সোভিয়েত সংস্করণটি যুক্তরাষ্ট্রে এবং পশ্চিমে ঐতিহাসিক ব্যাখ্যার জন্য দায়ী। ফলস্বরূপ, এই পশ্চিমা ঐতিহাসিকরা সোভিয়েতের দৃষ্টিভঙ্গিতে বিশ্বাস করেন যে, তারা ব্লেশেভিকদের মূল বৈধতা এবং মার্কসবাদের প্রসিদ্ধতাকে উপেক্ষা করে।

এই পশ্চিমা ঐতিহাসিকগণ বিপ্লবকে বর্ণনা করেছেন যে, আনুমানিক দুর্ঘটনার একটি শৃঙ্খলের ফলাফল। এই দুর্ঘটনাজনিত এবং আনুপাতিক কারণগুলির উদাহরণ, তারা বলে যে বিপ্লব ছড়িয়ে পড়েছে বিশ্ব যুদ্ধের সময়, সুযোগ, এবং জার নিকোলাস দ্বিতীয় এর দরিদ্র নেতৃত্বের পাশাপাশি উদার ও মধ্যপন্থী সমাজতান্ত্রিকদের অন্তর্ভুক্ত ছিল। পশ্চিমা ঐতিহাসিকদের মতে, এটি জনপ্রিয় সমর্থন ছিল না, বরং জনসাধারণ, নির্মমতা এবং বলশেভিকদের উচ্চতর কাঠামোর পরিবর্তনের কারণে এটি টিকে থাকতে সক্ষম হয়েছিল। এই ঐতিহাসিকদের জন্য, নভেম্বর-ডিসেম্বর ১৯১৭ এর সাংবিধানিক বিধানসভা নির্বাচনে ব্লেশেভিকের পরাজয়ের ফলে বলশেভিকদের অভ্যুত্থানের জনপ্রিয় বিরোধ দেখা দেয়, যেমনটি গৃহযুদ্ধের স্কেল এবং ব্যাস।

পশ্চিমা ঐতিহাসিকরা বলশেভিক পার্টির সংগঠনটি প্রোটো-সর্বাধিক ঐক্যবাদী অক্টোবর বিপ্লবের ব্যাখ্যা একটি প্রোটো-সর্বহারা পার্টি দ্বারা সংগঠিত একটি হিংসাত্মক অভ্যুত্থানের রূপ ধারণ করে তাদের ধারণা যে সামগ্রিকতা সোভিয়েত ইতিহাসের একটি অন্তর্নিহিত অংশ ছিল। তাদের জন্য, স্ট্যালিনবাদী সর্বগ্রাসীতা লেনিনবাদ এবং বলশেভিক পার্টি এর কৌশল এবং সংগঠন থেকে একটি প্রাকৃতিক অগ্রগতি হিসাবে উন্নত।

সঠিক অনুচ্ছেদ শিরোনাম কোনটি?
titleA. পশ্চিমী ইতিহাস-রচনা
titleB. পটভূমি
titleC. কর্নিলোভ ব্যাপার
titleD. উত্তরাধিকার
উত্তর: titleA
হাটহাজারী থানা গঠিত হয় ১৯২৯ সালে এবং থানাকে উপজেলায় রূপান্তর করা হয় ১৯৮৩ সালে। হাটহাজারী উপজেলায় ১টি পৌরসভা ও ১৪টি ইউনিয়ন রয়েছে। এছাড়া চট্টগ্রাম সিটি কর্পোরেশনের আওতাধীন ১নং দক্ষিণ পাহাড়তলী ওয়ার্ড এ উপজেলার আওতাভুক্ত। সম্পূর্ণ হাটহাজারী উপজেলার প্রশাসনিক কার্যক্রম হাটহাজারী মডেল থানার আওতাধীন।




সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. অবস্থান ও সীমানা
titleC. ধর্মীয় উপাসনালয়
titleD. শিক্ষা
উত্তর: titleA
যোগেন্দ্র নাথ হাজরিকা ছাত্রজীবন থেকেই রাজনীতির সহিত জড়িত ছিলেন। ১৯৫১-৫২ সনে তিনি প্রোভিশ্যনল পার্লামেন্টরীর সদস্য হওয়া ছাড়াও ১৯৫২ সন থেকে ১৯৬২ সন পর্যন্ত প্রধানমন্ত্রীর বহিঃপরিক্রমা দপ্তরের সংসদী সচিব ছিলেন। ১৯৫২ সন থেকে ১৯৫৭ সন, ১৯৬২ সন থেকে ১৯৬৭ সন পর্যন্ত তিনি ডিব্রুগড় লোকসভা সমষ্টির সদস্য ছিলেন। ১৯৬২ সনে তিনি ভারতীয় সংসদের প্রতিনিধি হিসেবে সোভিয়েট রাশিয়া ভ্রমণ করেছিলেন। সেই সময়ের প্রধানমন্ত্রী জওহরলাল নেহেরুর সংসদী সচিবরুপে তার সম্পর্ক ঘনিষ্ঠ হয়ে উঠেছিল। 
১৯৭৮ সনের নির্বাচনে জনতা পার্টির প্রার্থীরুপে যোগেন্দ্র নাথ হাজরিকা দুলিয়াজান সমষ্টি থেকে নির্বাচিত হয়েছিলেন ও ২১ মার্চ তারিখে অধ্যক্ষ হিসেবে নিযুক্তি দেওয়া হয়। ১৯৭৯ সনের ৪ সেপ্টেম্বর তারিখে তিনি জনতা দলের অধ্যক্ষ পদ থেকে পদত্যাগ করেন। তারপর তিনি অসম জনতা দলে যোগদান করেন ও সেই দলের নেতা হিসেবে নির্বাচিত হয়। 
সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. মুখ্যমন্ত্রী পদে
titleC. মৃত্যু
titleD. জন্ম ও শিক্ষা
উত্তর: titleA
জানা যায়, ব্রিটিশ শাসনামলে ত্রিপুরা রাজ্যের সাথে এ উপজেলার সীমান্ত দিয়ে ব্রহ্মণবাড়িয়াসহ এত্দঅঞ্চলে স্থল যোগাযোগ সুপ্রতিষ্ঠিত ছিল। উল্লেখ্য যে, সিংগারবিলের সাথে ত্রিপুরা রাজ্যের যোগাযোগের প্রায় ১৫০ বছরের পুরাতন প্রধান সড়কটি এখনও ব্যবহার উপযোগী রয়েছে। লালমাটি সমৃদ্ধ বিষ্ণুপুর ও সিংগারবিল ইউনিয়নে রয়েছে প্রাকৃতিক কাঁঠাল, লিচু ও পেয়ারাসহ ভিন্ন ধর্মী নানা বৃক্ষর অপরূপ সমাহার। মননশীল মানুষকে এর সৌন্দর্য আকর্ষণ করবেই। তা ছাড়া কালাছড়া চা বাগানে নাম না জানা অজানা শহীদদের গণ কবর ও রয়েছে। বাংলাদেশের স্বাধীনতা যুদ্ধে এখানে অন্যতম গুরুত্বপূর্ণ যুদ্ধসংগঠিত হয়েছিল । মহান স্বাধীনতা যুদ্ধে সশস্ত্র যুদ্ধের মাধ্যমে ১৯ নভেম্বর এ উপজেলার পাহাড়পুর ইউনিয়নের মুকুন্দপুর এলাকাটি মুক্ত হয়েছিল। যা মুকুন্দপুর দিবস হিসেবে প্রতি বছর পালন করা হয়ে থাকে। তা ছাড়া স্বাধীন বাংলাদেশের বিজয়ের পতাকা এ ইউনিয়ন দিয়ে বাংলাদেশে প্রবেশ করেছিল। ২০১০ সালে বিজয়দিবস উদযাপনকালে এ উপজেলার নামকরণ করা হয় বিজয়নগর।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান ও আয়তন
titleC. প্রশাসনিক এলাকা
titleD. নামকরণ
উত্তর: titleD
"সবুজ" তরকারী নামটি এসেছে খাবারের রং থেকে, যা কাঁচা মরিচ থেকে আসে। "মিষ্টির" থাই নাম ("ওয়ান" অর্থাৎ "মিষ্টি ") দ্বারা তার নিজের বর্ণ সবুজ রংকে বুঝানো হয়ে থাকে এবং যা তরকারীর স্বাদ দেয় না। যেহেতু এই থাই তরকারীটি নারকেল দুধ এবং তরতাজা কাঁচা মরিচের তৈরি, ফলে যে বর্ণটি আসে তা হচ্ছে ক্রীমি ঈষৎ সবুজ বা, এজন্য এই রংকে থাই ভাষায় বলা হয়, "মিষ্টি সবুজ"। এর উপকরণ সমূহ পুরোপুরি নির্ধারিত না। অন্যান্য থাই তরকারীর চেয়ে এটা অধিকতর মিষ্টি স্বাদের হয় না তবে, যদিও মসলাগুলো ভিন্ন ভিন্ন প্রকারের হয়, ফলে এটা লাল তরকারীর তুলনায় অধিক ঝাল হওয়ার প্রবণতা থাকে। সবুজ তরকারী রাজা ষষ্ঠ রামা বা সপ্তম রামার শাসনামলে ১৯০৮-১৯২৬ সালে উৎপত্তি হয়েছে।
সঠিক অনুচ্ছেদ শিরোনাম কোনটি?
titleA. পরিবেশন
titleB. উপকরণ
titleC. ব্যুৎপত্তি
titleD. রন্ধন প্রক্রিয়া
উত্তর: titleC
ইহুদিদের ধর্মীয় আইন অনুসারে ( হালখ ), কিছু আইন কেবল ইস্রায়েল ভূমি এবং জর্দান , লেবানন এবং সিরিয়ার কিছু অঞ্চলে বসবাসকারী ইহুদিদের ক্ষেত্রে প্রযোজ্য (যা বাইবেলের ইস্রায়েলের অংশ বলে মনে করা হয়)। এর মধ্যে রয়েছে শিমিতা (সাব্বটিক্যাল বছর) এর মতো কৃষি আইন; দশমী আইন যেমন মায়েসার রিশন ( লেবীয় তিথি ), মাসর শেনি , এবং মাসার আনি (দরিদ্র দশমী ); কৃষিকাজের সময় দাতব্য অনুশীলন যেমন পে'আহ ; এবং কর সম্পর্কিত আইন। একটি জনপ্রিয় উত্স ইস্রায়েল ভূখণ্ডের উপর আক্রমণাত্মক হিসাবে 613 মিটভোটের 26 টির তালিকাবদ্ধ করে।

প্রাচীন ইস্রায়েলে যে সকল ধর্মীয় আইন প্রয়োগ করা হয়েছিল সেগুলির অনেকগুলি আধুনিক ইস্রায়েলের রাজ্যে প্রয়োগ হয়; অন্যরা পুনরুত্থিত হয়নি, যেহেতু ইস্রায়েল রাজ্য বাহী ইহুদি আইন মেনে চলে না। তবে, ইস্রায়েল রাজ্যের বর্তমান ভূখণ্ডের কিছু অংশ যেমন আরবাহকে কিছু ধর্মীয় কর্তৃপক্ষ ইহুদি আইন সম্পর্কিত উদ্দেশ্যে ইস্রায়েলের ভূখণ্ডের বাইরে বলে মনে করে। এই কর্তৃপক্ষের মতে, ধর্মীয় আইন সেখানে প্রয়োগ হয় না।

কিছু ইহুদি ধর্মীয় কর্তৃপক্ষের মতে, প্রত্যেক ইহুদীর ইস্রায়েল ভূখণ্ডে বসবাস করার বাধ্যবাধকতা রয়েছে এবং নির্দিষ্ট অনুমতিপ্রাপ্ত কারণে (যেমন, বিবাহিত হওয়া) ব্যতীত তিনি ত্যাগ করতে পারেন না।

জমিটি কীভাবে আচরণ করা যায় সে সম্পর্কেও অনেক আইন রয়েছে। আইনগুলি সমস্ত ইহুদিদের জন্য প্রযোজ্য এবং চুক্তি অনুসারে জমি দেওয়ার বিষয়টি ধর্মান্তরিত সকল ইহুদীদের ক্ষেত্রে প্রযোজ্য।

সঠিক অনুচ্ছেদ শিরোনাম কোনটি?
titleA. যাত্রা 23
titleB. অটোমান যুগ
titleC. ইহুদিদের বিশ্বাস
titleD. ইস্রায়েলি রাজনীতিতে ব্যবহার
উত্তর: titleC
প্রথম পর্বে, ১লা মে ভারতীয় প্রমাণ সময় আনুমানিক রাত ৭:৩০ নাগাদ আসামের বাক্সা জেলার নরসিংহবাড়ি গ্রামে প্রথম বাড়িতে অগ্নি সংযোগ করা হয় ও ৩ জন মহিলার মৃৃত্যুসহ আরো দুজন আহত হন৷ সূত্র অনুযায়ী হামলাকারীরা সাইকেল আরোহী ছিলেন৷

দ্বিতীয় পর্বে, পরের দিন ২রা মে তারিখে অপর একটি হামলাকারী দল কোকড়াঝাড় জেলার বালাপাড়া গ্রামে বাড়িতে অগ্নিসংযোগ ঘটায়, ফলস্বরূপ ৭ জন প্রাণ হারান৷

তৃতীয় পর্বে, ঐ একই দিনের সন্ধ্যাবেলায় অন্য আরেকটি হামলাকারী দল বাক্সা জেলার মানস জাতীয় উদ্যানের নিকট ৩০ টি ঝুপড়িতে আগুন ধরায় ফলে ১২ জন মৃৃত্যুবরণ করেন৷

৩রা মে তেজপুর জঙ্গলের নিকট চারজন সন্দেহভাজন পুলিশের ওপর আক্রমণ করে৷ তৎক্ষণাৎ পুলিশের গুলিতে দুজন আহত হলেও বাকী দুজন পালিয়ে যায়৷ পরে ওদালগুরি জেলাতে পুলিশ আরো এক সন্দেহভাজনকে গুলি করে ও গ্রেনেড সহ বন্দুক উদ্ধারে সফল হয়৷
সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. নিরাপত্তা বিষয়ক
titleC. আক্রমণের ছক
titleD. তদন্ত
উত্তর: titleC
আণবিক শোষক ফটোমিটার হচ্ছে সেসব ফটোমিটার, যারা একটি উত্তপ্ত শিখা আলোকে হতে পরিমাপ করে। যেই দ্রবণ বিশ্লেষণ করতে হবে তা নির্দিষ্ট হারে অগ্নি শিখায় ইঞ্জেক্ট করা হয়। দ্রবণের ধাতু সমূহ আণবিক অবস্থায় শিখায় অবস্থান করে। এই ধরনের ফটোমিটারে ডিসচার্জ ল্যাম্পের মাধ্যমে একরঙা আলো উৎপন্ন করা হয়, যেখানে ডিসচার্জ নির্ণেয় ধাতব অণুর সাথে গ্যাসে স্থান নেয়। শিখায় অবস্থিত ধাতব কণা দ্বারা আলো পূর্ণ শোষিত হয়। এই শোষণ দ্বারাই দ্রবণে ধাতুর কন্সেন্ট্রেশন নির্ধারণ করা হয়।

সঠিক অনুচ্ছেদ শিরোনাম কোনটি?
titleA. আণবিক শোষণ আলোকমিতি
titleB. অতিবেগুনী ও দৃশ্যমান ট্রান্সমিশন আলোকমিতি
titleC. ছায়া বিলুপ্তকারী প্রক্রিয়া
titleD. ইতিহাস
উত্তর: titleA
প্রথম বিশ্বযুদ্ধের সময় অ্যানেস্তেশিয়া তার বোন মারিয়া এর সাথে আহত সৈন্যদের দেখতে যান একটি বেসরকারি হাসপাতালে। দুই কিশোরী তাদের মা এবং বড় বোনদের মত রেড ক্রস হতে তরুণ। তারা "চেকারস" এবং "বিলিয়ার্ডস" খেলেছে সৈন্যদের সাথে তাদেরকে পুনরায় উজ্জীবিত করার জন্য। "ফেলিক্স দাসেল", যিনি হাসপাতালটিতে চিকিৎসা নেন এবং অ্যানেস্তেশিয়াকে জানতেন তিনি গ্র্যান্ড ডাচেসকে স্মরণ করে বলেন ‘"কাঠবিড়ালের মত হাসত"’ এবং এত দ্রুত হাটত যেন এখনি হোঁচট খেয়ে পড়বে।
১৯১৭ সালের ফেব্রুয়ারিতে অ্যানেস্তেশিয়া এবং তার পরিবারকে গৃহ বন্দী করা হয় অ্যালেক্সান্ডার প্রাসাদ এ ফেব্রুয়ারিতে রুশ বিপ্লবের সময়। নিকোলাস দ্বিতীয় সিংহাসন ত্যাগ করেন ১৯১৭ সালের ২ থেকে ১৫ মার্চের মধ্যে। বলশেভিক এর শুরুর দিকে রুশ শর্তাধীন সরকারের অ্যালেক্সান্ডার কারনেস্কি তাদেরকে সাইবেরিয়ায় স্থানান্থর করেন। বলশেভিক যখন রাশিয়ার বেশিরভাগ অঞ্চল দখল করে তখন অ্যানেস্তেশিয়া এবং তার পরিবারকে ইয়েকাতেরিনবুর্গ এ স্থানান্থর করে। 
অ্যানেস্তেশিয়া এবং তার পরিবারের যাওয়ার প্রাক্কালে তিনি ১৯১৭ এর শীতে তার বন্ধুকে লিখেন “আমাদের ভুলে যেও না”। টুবোলস্ককে তিনি তার ইংরেজি শিক্ষিকাকে একটি বিষাদ রচনা লিখেন যার মধ্যে ভর্তি ছিল ভুল বানানে, “এভেলিন হোপ” নামের একটি কবিতা যেটি লিখেছিলেন রবার্ট ব্রাউনিং এক তরুণীকে নিয়ে, “"যখন মেয়েটি মারা যায় তখন তার বয়স মাত্র ষোল, সেখানে একটা লোক বাস করত যে তাকে না দেখেই ভালবাসত কিন্তু তাকে খুব ভালভাবে জানত। মেয়েটিও লোকটির কথা শুনেছে। সে কখনও বলেনি যে তাকে সে ভালবাসে এবং এখন মেয়েটি মৃত। কিন্তু এখনও সে তার কথা ভাবে এবং সে বাস করবে তার পরের জন্মে ...” সে লিখেছিল"। 

সঠিক অনুচ্ছেদ শিরোনাম কোনটি?
titleA. বন্দীদশা এবং মৃত্যু
titleB. রোমানোভদের কবরস্থান
titleC. প্রথম বিশ্বযুদ্ধ এবং রুশ বিপ্লব
titleD. জীবন এবং শৈশব
উত্তর: titleC